Det ble avholdt styremøter nr. 03-15 i Momarkenselskapene 26-03 på selskapets kontor. Samtlige styremedlemmer var til stede. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 12.
* Unionskampen. Sitat fra Harald Dørums ukerapport til hestesport-Norge: «…strålende sol og litt vårstemning. Det var det absolutt lørdag…..Lørdag var imidlertid alt på arrangørens side hvilket var svært fortjent. Det finnes heldigvis forbedringspotensial i alle arrangement, men etter årets Unionskamp synes jeg ikke vi skal bruke for mye tid på det, men glede oss over at det ble en svært vellykket lørdag på Mysen. Jeg snakket med de aktive i hesteringen som alle rapporterte om en flott bane ( slik har det ikke vært på noen år), masse publikum som koste seg både ute og inne, en god sport, et arrangement med en fin drive ( og holdt tidene) og ikke minst besøkende som følte seg veldig velkommen til Momarken».
* Daglig leder refererte fra DS-møte i NR-regi avholdt i HH 25-03.

Orienteringen ble tatt til etterretning.

Regnskapsrapport pr februar.

Forhåndsutsendt rapport ble kommentert av daglig leder. Rapporten med kommentarer ble tatt til etterretning.

Sak nr. 4.

A. Pensjonsforsikringsordning.

Det var i eget saksnotat redegjort for ytelsespensjonsordningen som selskapet har. Normtall for ytelsesordninger ligger på 8-12 % av lønnskostnadene, Momarken er i underkant av 9 % og således på normen. Lønns- og pensjonskostnader må sees i sammenheng: høyt lønnsnivå/lavere pensjonskostnader og vice versa. Lønnsdata for Momarken viser at løpsdagsfunksjonærer ligger knappe 10 % under landssnittet. Administrasjonen mente en aktuell løsning for å dempe pensjonskostnadene framover var å lukke den ytelsesbaserte ordningen og gå over til innskuddspensjon for nyansettelser.

Følgende enstemmige vedtak ble fattet:

Innskuddspensjonsordning gjennomføres for alle nyansettelser etter 1/1-16.

B. Regnskapsdata.

Det var utarbeidet et saksnotat som beskrev arbeidsoppgavene som ligger i regnskapsfunksjonen og belyste utviklingen for årene 2011-14:

Antall bilag og remitteringer har gått ned i perioden, mens antall faktureringer har økt markant. Kostnadene forbundet med regnskapsføring har gått ned med 68.000.- fra 2013-14. Timeprisen vi betaler vårt regnskapsbyrå er markedspris i vårt område. I 2015 søkes gjennomført ytteligere effektivisering for å senke kostnadene.

Orienteringen ble tatt til etterretning.

Brev fra Ø.T. vedrørende håndtering av henvendelser fra lokallag.

I e-post av 3. mars i år fra Ø.T. blir Momarken bedt om at brev som blir sendt direkte til Momarken fra travlagene i Østfold blir videresendt til forbundet som behandler slike saker før de eventuelt går videre til Momarken.

Styret mente at Momarken er pliktig å besvare henvendelser være seg fra lokallag eller andre. Noe annet stiller det seg dersom forbundet og lokallag har blitt enige om den framgangsmåten som Ø.T. ønsker. Momarken må i så fall blitt meddelt dette.

Forberedelse GF.

Praktiske forberedelser ble gjort til G.F.